โอ๊ย! เคล็ด
โดย...แบงก์กลิ้ง
18 ส.ค. 2558

โดย...แบงก์กลิ้ง
“bike for MOM ปั่นเพื่อแม่” มหกรรมรวมพลทั้งคนรักจักรยาน รักสุขภาพ และแน่นอนว่ารักแม่ เมื่อวันอาทิตย์ที่ผ่านมา เพื่อเฉลิมพระเกียรติ สมเด็จพระนางเจ้าฯ พระบรมราชินีนาถ มีคนเข้าร่วมงานอย่างคับคั่งจากทุกสารทิศ ทุกสายงาน
แน่นอนว่าสายการเงิน นายแบงก์ทั้งหลายย่อมไม่พลาดงานนี้กับเขาด้วยเหมือนกัน
แว่วมาว่างานนี้มีซีอีโอและผู้บริหารแต่ละแบงก์ไปร่วมงานกันพร้อมเพรียง พูดชื่อมาเป็นต้องร้องอ๋อ ไปแทบจะครบทุกสี แถมงานนี้ไม่ใช่แค่ไปโชว์ถ่ายรูป หรือปั่นแค่ระยะ 500 เมตร แต่ไปฟิตปั่นในขบวนกับเขาจริงๆ 
ตอนปั่นน่ะฟิต แต่วันจันทร์ได้ข่าวว่าแต่ละคนถึงกับต้องลางาน เพราะไม่ใช่ขาปั่นมืออาชีพ งานนี้เลยถึงกับเคล็ดขัดยอกกันเป็นแถบๆ
สงสัยต้องยืมคำพี่เป้ามาใช้กันมั่งแล้วว่า “ฟิตน้อยๆ แต่ฟิตนานๆ” ดีกว่า